點咗一大一細叉燒拉麵同埋芝士餃子，小朋友嗰碗湯底揀咗少油，中等濃度，麵軟硬度適中，超啱阿仔胃口，一陣就食咗大半碗溏心蛋都唔錯，一咬開就見到橙紅色嘅蛋黃流出嚟，又唔會太鹹大人嗰碗湯底濃郁，叉燒煎香咗，豬肉味出晒嚟芝士餃子有好多芝士，配埋餃子汁，一流~後來仲有個疑似係師傅或老闆嘅叔叔同阿仔講笑話食剩咗要留低幫手洗碗，阿仔即刻開turbo清碗埋單時叔叔再問點解唔係阿仔俾錢嘅，咁要佢喺度幫手煮麵當找數㗎原汁原味無味精又溫暖嘅一餐